
A Nemzeti Fejlesztési Központ a Terület- és Területfejlesztési Operatív Program Plusz keretén belül az Európai Regionális Fejlesztési Alapból és a hazai központi költségvetési előirányzatból bruttó 100 millió forint összegű, vissza nem térítendő támogatást biztosított Abony Város Önkormányzata részére a TOP_PLUSZ-1.2.3-21-PT1-2025-00136 azonosító számú „Belterületi utak fejlesztése Abonyban” című projekt megvalósításához. A támogatási összegből az Önkormányzat a Hunyadi János utca felújítását végzi el. A támogatás 100 %-os intenzitású.
A projekt a fizikai megvalósítás szakaszába lépett, a tervező kiválasztásra került.  A beszerzési eljárás nyertese a Hírös Modul Kft. (Székhely: 6000 Kecskemét, Kőhíd utca 17. adószám: 11428046-2-03, Képviseli: Zakar László Zsolt) lett. 
A projekt keretében Abony Város belterületén a Hunyadi utca teljes, mintegy 750 méter hosszú és 6,0 méter átlagos szélességű szakaszának korszerűsítése valósul meg. 
A felújítás során megtörténik a meglévő aszfaltburkolat marása és a pályaszerkezet szükség szerinti lokális megerősítése, kiemelt figyelmet kap a vízelvezetés rendezése.
A közlekedésbiztonság növelése érdekében sor kerül a forgalomtechnikai elemek felújítására és pótlására: új burkolati jelek felfestése, közlekedési táblák kihelyezése, valamint gyalogos-átkelőhelyek akadálymentesített kialakítása történik. 
A felújítás kiegészítő eleme a környezeti fenntarthatóságot szolgáló zöldfelület-fejlesztés. Az út mentén fasor telepítése, valamint a zöldsávok rendezése történik.
A Széchenyi Terv Plusz program keretében megvalósuló beruházásnak köszönhetően, mintegy 527 lakos életkörülményeinek és munkába járásának, valamint 20 vállalkozás gazdasági feltételeinek javulása érhető el.
A Széchenyi Terv Plusz Program 2021-2027 között megvalósuló programról a www.abony.hu oldalon, valamint a település hivatalos facebook oldalán folyamatosan tájékozódhatnak.
Projekt címe: Belterületi utak fejlesztése Abonyban
Projektazonosító: TOP_PLUSZ-1.2.3-21-PT1-2025-00136
Megvalósulás helyszíne: 2740 Abony, Hunyadi János utca
Kedvezményezett neve: Abony Város Önkormányzata
A projekt megvalósításának tervezett befejezése: 2028.02. 28.
További információ kérhető:
Abony Város Önkormányzata
Telefonszám: +36 53 360 135
Email cím: abony@abony.hu

